ಮಾಲ್ಪುರಿ

{{Infobox food
| name = ಮಾಲ್ಪುರಿ
| image = File:Malapua.jpg
| image_size =250px
| image_alt =
| caption = ಮಾಲ್ಪುರಿ
| alternate_name = ಮಾಲ್ಪುವ
| type = ತಿಂಡಿ
| course = 
| country = ಭಾರತ
| region = ಕುಡ್ಲ, ಉಡುಪಿ
| national_cuisine = 
| creator = 
| year = 
| mintime = 
| maxtime = 
| served = 
| main_ingredient = ಮೈದಾ
| minor_ingredient = 
| variations = 
| serving_size = 100 g
| calories = 
| calories_ref =
| protein = 
| fat = 
| carbohydrate = 
| glycemic_index = 
| similar_dish = 
| cookbook =
| commons =
| other = 
| no_recipes = true
}}ಮಾಲ್ಪುರಿ' ತುಳುನಾಡ್‍ಡ್ ಮಲ್ಪಿನ ಒಂಜಿ ಬಗೆತ್ತ ಚೀಪೆ ತೆನಸ್. ಮೈದಾ / ಗೋದಿ ಹಿಟ್ಟ್ ನ್ ಗಲಸ್‍ದ್ ಉಂದೆನ್ ಮಲ್ತ್‍ದ್ ಎಣ್ಣೆಡ್ ಕೈಪುವೆರ್. ಈ ತೆನಸ್‍ದ ಬಗ್ಗೆ ವೇದೊಲೆಡ್ ಸುರೂತ ವೇದೊ ಆಯಿನ ಋಗ್ವೇದೊಡು ಮಾಹಿತಿ ಉಂಡು ಪನ್ಪೆರ್. ಅವೆಟ್ಟ್ ಮಾಲ್ಪುರಿನ್ ಅಪುಪಾ ಪನ್ಪಿನ ಪುದರ್ ಡ್ ಬರೆತಿನ ಕುರುಕು ಉಂಡು ಪನ್ಪೆರ್. ಉಂದೆನ್ ಕರಾವಳಿ ಪ್ರದೇಸೊಡು ಸುರುಕು ತಯಾರ್ ಮಲ್ದಿನೈರ್ದಾವರ ಅಂಚಾದ್ ಕುಡ್ಲ-ಉಡುಪಿ ಸ್ಪೆಷಲ್ ತೆನಸ್ ಪಂಡ್ಂದ್ಲಾ ಉಂದೆಕ್ಕ್ ಪನ್ಪೆರ್.

 ಇತಿಹಾಸೊ 
ಮಾಲ್ಪುರಿ ಪನ್ಪಿನ ತಿಂಡಿದ ಪರಿಚಯೊನ್ ನಾಲ್ ವೇದೊಲೆಡ್ ಪ್ರಾಚೀನ ಅಂಚನೆ ಸುರೂತ ವೇದೊ ಋಗ್ವೇದೊಡ್ ಮಲ್ತಿತ್ತೆರ್ ಪಂಡ್‍ದ್ ಪನ್ಪೆರ್. ಅಪಗ ಅವೆಟ್ಟ್ ಅಪುಪಾ'' ಪನ್ಪಿನ ಪುದರ್ ಡ್ ಮಾಲ್ಪುರಿದ ತಿಂಡಿದ ಬಗ್ಗೆ ಬರೆತ್ಂಡ್ ಪನ್ಪಿನ ವಿಚಾರೊ ಉಂಡು. ಕ್ರಿ.ಪೂ.1500, ಋಗ್ವೇದೊದ ಕಾಲೊರ್ದ್ ಕ್ರಿ.ಶ.400 - ಗುಪ್ತೆರ್ ನ ಕಾಲೊಡ್ ಉಂದೆನ್ ಬಾರ್ಲಿದ ಹಿಟ್ಟ್ ನ್ ಗಲಸ್‍ದ್ ತಯಾರ್ ಮಲ್ಪೆದೆರ್. ಇತ್ತೆ ಮಾತ್ರ ಮಾಲ್ಪುರಿನ್ ಮೈದಾ ಇಜ್ಜಾಂಡ ಗೋದಿ ಹಿಟ್ಟ್ ನ್ ಗಲಸ್‍ದ್ ಮಲ್ಪುವೆರ್.

 ಬೋಡಾಯ್ನ ಸಾಮಾನುಲು 
 ಮೈದಾ/ಗೋದಿದ ಹಿಟ್ಟ್ - ಒಂಜಿ ಬೊಗೊಣಿ.
 ಸಕ್ಕರೆ - ಕಾಲ್ ಬೊಗೊಣಿ(ಚೀಪೆಗ್ ಬೋಡಾಯ್ನಾತ್).
 ಅಲೆ - ಒಂಜಿ ಬೊಗೊಣಿ.
 ರವ - ಕಾಲ್ ಕಪ್.
 ಏಲಕ್ಕಿದ ಪೊಡಿ - ಕಾಲ್ ಚಮ್‍ಚ.
 ಮಂಜೊಲ್‍ದ ಪೊಡಿ/ಮಂಜೊಲ್ ಕಲರ್(ಫುಡ್‍ಗ್ ಪಾಡುನ ಕಲರ್) - ಅರ್ದ ಚಮ್‍ಚ.
 ರುಚಿಗ್ ಬೋಡಾಯ್ನಾತ್ ಉಪ್ಪು.
 ಎಣ್ಣೆ/ಪೆತ್ತೊದ ನೈ - ಮಾಲ್ಪುರಿನ್ ಕೈಪರೆ.

 ಮಲ್ಪುನ ವಿದಾನೊ 
ಒಂಜಿ ಬೊಗೊಣಿಡ್ ಮೈದಾ, ಸಕ್ಕರೆ, ಅಲೆ, ರವ, ಏಲಕ್ಕಿದ ಪೊಡಿ, ಮಂಜೊಲ್‍ದ ಪೊಡಿ ಇಜ್ಜಾಂಡ ಕೇಸರಿ ಪಾರ್ದ್ ಕಲಪ್ಪೊಡು. ದೋಸೆಗ್ ಬಂದೊನ್ ಕಲತ್ತಿಲೆಕ ಕಲಪ್ಪೊಡು(ಬೋಡಂಡ ನೀರ್ ಮೈಪೊಲಿ). ಕಲತ್ತಿನ ಬಂದೊನ್ ಒಂಜಿ ಗಂಟೆ ಅಂಚನೆ ಬಾಯಿದೀದ್ ಬರಿಕ್ ದೀವೊಡು. ಅವೆರ್ದ್ ಬುಕ್ಕೊ ಕಾವಲಿಡ್ ನೈ/ಎಣ್ಣೆಡ್ ಬಂದೊನ್ ಎಲ್ಯ ಎಲ್ಯ ಆಕಾರೊಡ್ ಮಯ್ತ್‍ದ್ ರಡ್ಡ್ ಪುಡೆಟ್ಲಾ ಕಾಯುಲೆಕ ಮಗ್‍ತ್‍ದ್ ಪಾಡೊಂದಿಪ್ಪೊಡು. ಎಡ್ಡೆ ಕಾಯಿ ಬುಕ್ಕೊ ಮಾಲ್ಪುರಿನ್ ಬೆಚ್ಚ ಬೆಚ್ಚ ಇಜ್ಜಾಂಡ ಚಪ್ಪೆ ಆಯಿ ಬುಕ್ಕೊಲಾ ತಿನೊಲಿ.

 ಬೇತೆ ಬಾಸೆಲೆಡ್ ಮಾಲ್ಪುರಿ 
 ಕನ್ನಡ - ಮಾಲ್ಪುರಿ.
 ಹಿಂದಿ - ಮಾಲ್ಪುವ.
 ಇಂಗ್ಲಿಷ್ - ಮಾಲ್ಪುವ.

 ಉಲ್ಲೇಕೊಲು 

ವರ್ಗೊ:ತಿಂಡಿ